Diari Oficial de la Generalitat Valenciana


Sumari del DOGV 9534, del 15-02-2023 (2023/1449)

RESOLUCIÓ de 9 de febrer de 2023, de la consellera d'Educació, Cultura i Esport, per la qual es convoquen subvencions per al foment del valencià i el multilingüisme en l'àmbit musical per a l'exercici pressupostari de 2023.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9534

Data del DOGV
:   15-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1449


Data del document
:   09-02-2023

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 9 de febrer de 2023, de la consellera d'Educació, Cultura i Esport, per la qual es convoquen subvencions per al foment del valencià i el multilingüisme en l'àmbit musical per a l'exercici pressupostari de 2023. [2023/1449]  
La Generalitat està fortament compromesa amb la conservació, protecció i promoció del patrimoni cultural valencià i, conseqüentment, amb el foment de totes les activitats que condueixen a fer present el valencià en l'àmbit de la creació artística. La importància que les activitats artístiques relacionades amb l'àmbit musical tenen en la societat actual aconsellen desenvolupar accions específiques de promoció de l'ús del valencià per a assegurar-ne una adequada presència social. És per això que considera convenient convocar subvencions que ajuden el sector musical.  
L'Ordre 22/2017, de 7 de juny, de la Conselleria d'Educació, Investigació, Cultura i Esport (DOGV 8064, 16.06.2017), va aprovar les bases reguladores i el procediment general per a la concessió de les subvencions per al foment del valencià i el multilingüisme en l'àmbit musical.  
L'Ordre 58/2022, de 29 de setembre, de la Conselleria d'Educació, Cultura i Esport (DOGV 9441, 04.10.2022), per la qual es modifiquen parcialment l'Ordre 66/2016, de 18 d'octubre, i l'Ordre 22/2017, de 7 de juny, totes dues de la Conselleria d'Educació, Investigació, Cultura i Esport, va modificar les bases reguladores de la subvenció pel que fa al termini de presentació de la documentació justificativa.  
  
La Generalitat ha previst, en els pressupostos de 2023, una línia pressupostària destinada a la producció i realització d'activitats musicals per al foment del multilingüisme. La convocatòria està prevista en la Resolució de 23 de març de 2020, publicada en el DOGV núm. 8783, de 7 d'abril, del conseller, per la qual s'aprova el Pla estratègic de subvencions 2020-2023 de la Conselleria d'Educació, Cultura i Esport.  
  
Per això, segons els preceptes de l'article 17 de la Llei 38/2003, de 17 de novembre, general de subvencions; del Reglament de la llei general de subvencions, aprovat pel Reial decret 887/2006, de 21 de juliol, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; d'acord amb el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport; en virtut de la delegació efectuada en la disposició addicional segona de l'ordre de bases reguladores d'aquesta convocatòria; vista la proposta del director general de Política Lingüística i Gestió del Multilingüisme de 6 de febrer de 2023, resolc:  
  
Primer. Convocatòria 2023  
D'acord amb el que s'estableix en l'Ordre 22/2017, de 7 de juny, de la Conselleria d'Educació, Investigació, Cultura i Esport (DOGV 8064, 16.06.2017), es convoquen les subvencions que tenen com a objecte fomentar la producció i realització d'activitats musicals per al foment del valencià i el multilingüisme per a l'exercici pressupostari de 2023.  
  
  
Segon. Entitats beneficiàries  
Poden optar a les ajudes les persones físiques i jurídiques privades que duguen a terme activitats de creació, de producció i de difusió d'activitats musicals que fomenten el multilingüisme i especialment les activitats fetes en valencià, segons les condicions que s'estableixen en les bases de la convocatòria.  
  
Tercer. Accions i costos subvencionables  
Les accions i els costos subvencionables són els que estableix l'article 5 de les bases de la convocatòria, i estaran referits als efectuats des del 6 de desembre de 2022 fins al 31 d'octubre de 2023, ambdós inclosos.  
Les despeses de material inventariable no se subvencionen. S'entén per material inventariable els béns i altres objectes pertanyents a una persona, a una comunitat o a una empresa, com per exemple: el mobiliari, els ordinadors, el vestuari, etc., que no són susceptibles d'un deteriorament ràpid per l'ús i que formen part de l'inventari. Tampoc se subvencionen les dietes, els àpats, la seguretat, les assegurances de locals, la quota de riscos laborals, la gestió econòmica o administrativa, la llicència de venda d'entrades o comissions, la llum, l'aigua i qualsevol altra despesa que no es considere necessària per a realitzar el projecte, ni les retribucions a les persones físiques sol·licitants ni als socis de l'entitat sol·licitant.  
Als efectes de la convocatòria, s'entén per:  
Creació, la fase de preproducció de l'activitat.  
Producció, la fase de la realització de l'activitat.  
Difusió, la fase de postproducció de l'activitat, en la qual s'inclouen les despeses de màrqueting i promoció.  
Cada entitat pot presentar una sol·licitud per a un màxim de 3 projectes en cada una de les 3 modalitats. Per cada projecte s'ha d'emplenar una sol·licitud diferent. Cal donar un nom concret a cadascun dels projectes pels quals se sol·licita la subvenció.  
Modalitat A: festivals.  
Modalitat B: concerts.  
Modalitat C: gravació de música.  
  
Quart. Dotació econòmica  
L'import global màxim de les subvencions és de 750.000 euros, a càrrec de la línia pressupostària S3168000, «Foment del multilingüisme autocentrat en el sector privat», del programa 74.19.57.805.84, capítol IV, Promoció del valencià i gestió del multilingüisme, del pressupost de la Generalitat per a 2023.  
Per a la modalitat A: festivals, el pressupost és de 350.000 euros.  
Per a la modalitat B: concerts, el pressupost és de 200.000 euros.  
Per a la modalitat C: gravació de música, el pressupost és de 200.000 euros.  
En el cas que en una modalitat no s'esgote el pressupost, la comissió tècnica pot proposar al director general de Política Lingüística i Gestió del Multilingüisme que el crèdit sobrant d'una modalitat passe a una altra modalitat o a les altres.  
  
Cinqué. Termini i forma de presentació de sol·licituds  
1. La sol·licitud de participació és telemàtica. La introducció de dades en l'aplicació ha de fer-se d'acord amb els models i les instruccions que es disposen en el manual d'ajuda que estarà disponible en la pàgina web de la Conselleria d'Educació, Cultura i Esport ceice.gva.es/web/dgplgm/subvencions o sede.gva.es.  
2. La sol·licitud s'atén al que indica l'article 9 de l'Ordre 22/2017, de 7 de juny, de la Conselleria d'Educació, Investigació, Cultura i Esport (DOGV 8064, 16.06.2017), per la qual s'aproven les bases reguladores per a la concessió de subvencions per al foment del valencià i el multilingüisme en l'àmbit musical.  
3. Per a fer efectiva la formalització de la sol·licitud, cal presentar-la degudament emplenada i firmada.  
4. Les entitats han de presentar una sol·licitud per cada projecte i adjuntar la documentació corresponent a cadascuna de les sol·licituds. En cas que es presente més d'una sol·licitud per a un mateix projecte, la darrera sol·licitud serà l'única vàlida.  
5. La sol·licitud s'ha d'emplenar d'acord amb les instruccions que figuren en la plataforma electrònica i en les bases d'aquesta resolució. La presentació de sol·licituds per a optar a les ajudes implica l'acceptació expressa i formal de les bases de la convocatòria.  
6. El pressupost de la sol·licitud no pot ser igual o superior al 50% del pressupost consignat en la modalitat per a la qual es presente. En cas de presentar un pressupost igual o superior es tindrà en compte, a efectes de la justificació posterior, el 50% de la quantitat de la línia menys un euro.  
7. El termini de presentació de sol·licituds és de 10 dies hàbils, comptadors des de l'endemà de la publicació d'aquesta resolució en el Diari Oficial de la Generalitat Valenciana. Acabat el termini de presentació de les sol·licituds, l'òrgan instructor del procediment publicarà en la pàgina web de la DGPLGM una relació de les entitats sol·licitants que hagen d'esmenar la sol·licitud o aportar els documents preceptius que s'hi especifiquen, amb indicació que, si en el termini de 10 dies no ho fan, es considerarà que desisteixen de la sol·licitud.  
8. En cas que resultara necessari aportar algun document per a completar o esmenar la sol·licitud presentada és obligatori registrar-lo a través del tràmit d'aportació de documentació a l'expedient generat per la sol·licitud presentada   
https://www.gva.es/va/inicio/procedimientos'id\_proc=18149.  
  
Sisé. Criteris de valoració  
D'acord amb l'article 12 de les bases reguladores, la comissió tècnica avaluadora dels expedients de sol·licitud ha de seguir els criteris de puntuació següents:  
1. Modalitats:  
Modalitat A: festivals.  
1.1. Pressupost. Màxim 25 punts.  
S'assignarà un màxim de 25 punts al pressupost de més de 30.000 euros, 15 punts al pressupost entre 30.000 euros i més de 15.000 euros, 5 punts al pressupost entre 15.000 euros i 3.000 euros i 1 punt al pressupost inferior a 3.000 euros.  
1.2. Interés del projecte (fins a 180 punts):  
a) Qualitat cultural o artística, premis nacionals i internacionals, reconeixements en festivals, reconeixements en premsa especialitzada (fins a 50 punts).  
Per cada premi nacional o internacional obtingut per cadascun dels solistes o grups participants en el festival, 5 punts (màx. 40 punts).  
  
Per cada article o ressenya en premsa especialitzada o en seccions especialitzades en música de premsa generalista, 1 punt (màx. 10 punts).  
  
b) Trajectòria musical de la persona/entitat sol·licitant, participació en festivals, participació en programes audiovisuals especialitzats (fins a 40 punts).  
Per cada edició del festival, 5 punts (màx. 40 punts).  
Estrena absoluta, 8 punts.  
c) Incidència social, presència en xarxes socials (fins a 50 punts).  
Festival amb públic assistent, 40 punts.  
Festival difós per mitjans en línia, 10 punts.  
d) Usos lingüístics (fins a 40 punts).  
Del 75% al 100% del repertori en valencià: 40 punts.  
Des de menys del 75% fins al 50%: 20 punts.  
Des de menys del 50% fins al 25%: 5 punts.  
Des de menys del 25% fins al 15%: 1 punt.  
Menys del 15%: 0 punts.  
Modalitat B: concerts.  
1.1. Pressupost. Màxim 25 punts.  
S'assignarà un màxim de 25 punts al pressupost de més de 15.000 euros, 15 punts al pressupost entre 15.000 euros i més de 5.000 euros, 5 punts al pressupost entre 5.000 euros i 1.000 euros i 1 punt al pressupost inferior a 1.000 euros.  
1.2. Interés del projecte (fins a 180 punts):  
a) Qualitat cultural o artística, premis nacionals i internacionals, reconeixements en festivals, reconeixements en premsa especialitzada (fins a 50 punts).  
Per cada premi nacional o internacional obtingut per cadascun dels solistes o grups participants en el concert, 5 punts (màx. 40 punts).  
  
Per cada article o ressenya en premsa especialitzada o en seccions especialitzades en música de premsa generalista, 1 punt (màx. 10 punts).  
  
b) Trajectòria musical de la persona/entitat sol·licitant, participació en festivals i concerts nacionals i internacionals, participació en programes audiovisuals especialitzats (fins a 40 punts).  
Per cada disc editat, en format físic o digital, de cada solista o grup participant en el concert, 5 punts (màx. 40 punts).  
c) Incidència social, presència en xarxes socials (fins a 50 punts).  
Concert amb públic assistent, 40 punts.  
Concert difós per mitjans en línia, 10 punts.  
d) Usos lingüístics (fins a 40 punts).  
Del 75% al 100% del repertori en valencià: 40 punts.  
Des de menys del 75% fins al 50%: 20 punts.  
Des de menys del 50% fins al 25%: 5 punts.  
Des de menys del 25% fins al 15%: 1 punt.  
Menys del 15%: 0 punts.  
Modalitat C: gravació de música en qualsevol format.  
1.1. Pressupost. Màxim 25 punts.  
S'assignarà un màxim de 25 punts al pressupost de més de 15.000 euros, 15 punts al pressupost entre 15.000 euros i més de 7.500 euros, 5 punts al pressupost entre 7.500 euros i 1.500 euros i 1 punt al pressupost inferior a 1.500 euros.  
1.2. Interés del projecte (fins a 180 punts).  
a) Qualitat cultural o artística, premis nacionals i internacionals, reconeixements en festivals, reconeixements en premsa especialitzada (fins a 50 punts).  
Per cada premi nacional o internacional obtingut per cadascun dels solistes o grups participants en la gravació, 5 punts (màx. 40 punts).  
  
Per cada article o ressenya de la gravació en premsa especialitzada o en seccions especialitzades en música de premsa generalista, 1 punt (màx. 10 punts).  
b) Trajectòria musical de la persona/entitat sol·licitant (fins a 40 punts).  
Per cada disc editat, en format físic o digital, de cada solista o grup participant en la gravació, 5 punts (màx. 40 punts).  
c) Incidència social, presència en xarxes socials (fins a 50 punts).  
Per cada canal de distribució de la gravació (CD, vinil, serveis de distribució en reproducció en línia -streaming- o subscripció), 10 punts (màx. 50).  
d) Usos lingüístics (fins a 40 punts).  
Del 75% al 100% del repertori en valencià: 40 punts.  
Des de menys del 75% fins al 50%: 20 punts.  
Des de menys del 50% fins al 25%: 5 punts.  
Des de menys del 25% fins al 15%: 1 punt.  
Menys del 15%: 0 punts.  
2. Pla de promoció de la igualtat efectiva d'oportunitats entre dones i homes, la integració social i laboral de persones amb discapacitat i altres col·lectius de població especialment desfavorida: 5 punts.  
  
3. Si qui sol·licita no indica els criteris valorables quantificables en el formulari de la sol·licitud específic de la modalitat en què participa, se li assignarà la puntuació mínima de l'apartat.  
  
Seté. Resolució de concessió  
1. Atenent els criteris indicats, la comissió tècnica ha d'elaborar l'informe i la proposta pertinent que l'òrgan instructor presentarà a la persona titular de la Direcció General de Política Lingüística i Gestió del Multilingüisme.  
2. Vista la proposta, la persona titular de la Direcció General de Política Lingüística i Gestió del Multilingüisme ha de resoldre la concessió i la quantitat de la subvenció.  
3. El termini màxim per a resoldre i notificar la resolució de concessió és de sis mesos, comptadors des de l'endemà de la publicació d'aquesta resolució.  
4. La resolució de concessió i de denegació es comunicarà a les entitats sol·licitants mitjançant la publicació en la pàgina web de la DGPLGM https://ceice.gva.es/va/web/dgplgm/ambit-musical. Aquesta publicació es fa únicament a efectes informatius.  
5. La resolució s'ha de publicar en el Diari Oficial de la Generalitat Valenciana, tal com disposen l'article 18 de la Llei general de subvencions, l'article 8.1.c de la Llei 19/2013, de 9 de desembre, de transparència, accés a la informació pública i bon govern, i l'article 166 de la Llei 1/2015, de 6 de febrer, de la Generalitat i en la pàgina web:   
ceice.gva.es/web/dgplgm/subvencions o sede.gva.es.  
  
Huité. Difusió de la subvenció  
Les entitats que sol·liciten ajudes per a les diferents modalitats han de fer constar la col·laboració institucional fent ús dels dos logotips oficials següents:  
Logotip de la Conselleria d'Educació, Cultura i Esport:   
https://presidencia.gva.es/estatico/identitat-gva/# (descàrreguesdistintiusConselleria Educació, Cultura i Esport).  
Logotip de la campanya institucional de promoció del valencià «Sempre teua. La teua llengua».  
El material gràfic es podrà descarregar en l'apartat «Elements promocionals», de la pàgina web:   
sempreteua.gva.es/fase-de-descoberta.  
En el cas de festivals i de concerts, la col·laboració s'ha d'acreditar en la cartelleria i en la publicitat, en el web i en xarxes socials.  
  
En el cas de gravacions, si s'edita la gravació en format físic, la col·laboració ha de constar en aquest suport físic; en cas que siga una edició digital, ha de constar en el web i en les xarxes socials.  
  
Nové. Justificació de la subvenció  
La documentació justificativa de la realització de l'activitat subvencionada s'ha de presentar d'acord amb el que indica l'article 17 de les bases de la convocatòria.  
En el cas de justificar despeses per un import que no siga igual o superior al pressupost total de les activitats previstes en la sol·licitud, es minorarà la subvenció proporcionalment a les despeses efectivament justificades.  
El compte justificatiu i les instruccions estaran disponibles en   
ceice.gva.es/web/dgplgm/ambit-musical.  
Per a registrar la documentació de justificació s'ha de fer servir el tràmit telemàtic per a aportar documentació   
gva.es/va/inicio/procedimientos'id\_proc=18711>.  
El termini per a presentar la documentació justificativa d'haver fet l'activitat subvencionada acabarà el 31 d'octubre de 2023.  
La documentació justificativa audiovisual que no puga enviar-se a través de la tramitació telemàtica s'ha de presentar a l'òrgan de gestió de la subvenció en el termini que estableix aquesta convocatòria.  
  
Desé. Mitjans de notificació  
1. De conformitat amb el que s'estableix en l'article 45.1.b de la Llei 39/2015, d'1 d'octubre, del procediment administratiu comú de les administracions públiques, l'òrgan instructor publicarà els requeriments d'esmena en la pàgina web de la Direcció General de Política Lingüística i Gestió del Multilingüisme, apartat «Subvencions»:   
ceice.gva.es/web/dgplgm/ambit-musical.  
2. La resolució del procediment també es publicarà en la pàgina web de la Direcció General de Política Lingüística i Gestió del Multilingüisme, apartat «Ajudes», «Subvencions», de conformitat amb l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
3. Una vegada comprovada la justificació es publicaran en la pàgina web de la Direcció General de Política Lingüística i Gestió del Multilingüisme, apartat «Ajudes», «Subvencions», les quantitats que finalment es concedeixen a les entitats beneficiàries de subvenció d'acord amb la resolució de concessió.  
4. Les publicacions esmentades tenen l'efecte de la notificació.  
  
  
Onzé. Mètode de comprovació i pla de control  
La Direcció General de Política Lingüística i Gestió del Multilingüisme ha d'elaborar, aprovar i aplicar el pla de control previst en l'article 18 de l'ordre de bases, d'acord amb l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Dotzé. Protecció de dades  
Les subvencions objecte de la convocatòria requereixen el tractament de dades personals de les persones sol·licitants de la subvenció, representants i tercers, en els termes següents:  
a) Responsable del tractament: Conselleria d'Educació, Cultura i Esport, amb domicili a l'avinguda de Campanar, 32, 46666 València; contacte: hdfkjhoxurdfhfyghwgccvvn@ult.pq.  
b) Categoria i origen de les dades a tractar: dades personals identificatives, de contacte i de qualsevol altra naturalesa que siguen recollides a través de formularis, consulta de plataformes autonòmiques d'interoperabilitat (d'ara en avant PAI) o d'altres administracions públiques, en cas que no hi haja oposició a aquesta consulta, i documentació que lliuren els sol·licitants i representants legals.  
Si la documentació presentada conté dades de terceres persones, abans de comunicar aquestes dades a la Conselleria, els sol·licitants i representants legals han d'informar aquestes persones que les seues dades es comuniquen a la Conselleria i que la Conselleria les tractarà en els termes previstos en aquest article.  
c) Finalitats del tractament i base jurídica: amb base jurídica en el compliment d'una missió realitzada en interés públic, exercici de poders públics i en el compliment de les obligacions legals segons les bases reguladores d'aquesta convocatòria i altres normes aplicables, incloses les que regulen el tràmit electrònic, les dades personals es tractaran per a tramitar i gestionar la subvenció. En compliment dels principis de publicitat i transparència, les subvencions concedides seran publicades, segons corresponga, en el diari oficial corresponent a l'efecte de notificació, en el portal de transparència de la Generalitat Valenciana i en el Sistema Nacional de Publicitat de Subvencions, amb indicació, segons cada cas, de la convocatòria, el programa i crèdit pressupostari al qual s'imputen, el beneficiari, la quantitat concedida i l'objectiu o finalitat de la subvenció.  
d) Destinataris de les dades: les dades personals podran ser comunicades tant a la PAI, per a comprovar les dades de sol·licitants o situacions socioeconòmiques previstes per a la baremació, com a altres administracions i institucions públiques, entre les quals es troben, sense caràcter limitatiu, òrgans de caràcter autonòmic, local, estatal i de la UE, òrgans judicials i el Ministeri Fiscal, el Tribunal de Comptes, Les Corts Valencianes, la Sindicatura de Comptes, la IGAE, el Defensor del Poble, el Síndic de Greuges, l'Agència Valenciana Antifrau, el delegat de protecció de dades i altres tercers subjectes de dret privat amb interés legítim o dret d'accés en el procediment.  
  
e) Les dades no seran objecte de transferències internacionals.  
f) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. Si aquestes dades no són comunicades a la Conselleria, això comportarà les conseqüències previstes per l'ordenament jurídic.  
g) Termini de conservació de dades: les dades personals es conservaran durant el temps necessari per a complir amb la finalitat per a la qual s'han recollit i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
h) Drets: la persona interessada pot exercir els drets d'accés, rectificació, supressió, oposició, limitació al tractament, portabilitat, i no ser objecte d'una decisió basada únicament en el tractament automatitzat, a través de les vies següents:  
Tràmit electrònic que es pot consultar en la pàgina web de la Conselleria ceice.gva.es, en l'adreça   
ceice.gva.es/registre-de-tractament-de-dades.  
Enviant la petició a qualsevol de les adreces següents:  
Postal: avinguda de Campanar, 32. 46533 València.  
Electrònica: etxnvnvoqwgdgdwcxyjdzmlm@ooj.bn.  
De manera presencial a través del Registre.  
L'exercici dels drets requereix la identificació inequívoca de la persona interessada o del seu representant.  
i) Dret a reclamar davant de l'autoritat de control: la persona interessada pot presentar una reclamació davant de l'Agència Espanyola de Protecció de Dades (aepd.es) si considera que no se li han atés els drets o se li ha vulnerat el tractament de les dades personals. Abans d'això, pot contactar amb el delegat o delegada de protecció de dades de la Generalitat Valenciana a través de dky@ftw.yj o dirigir-se al passeig de l'Albereda, 16. 46438 València.  
Hi ha més informació en   
ceice.gva.es/registre-de-tractament-de-dades.  
  
Tretzé. Règim normatiu europeu  
Les ajudes concedides en aquesta convocatòria s'acullen al règim de minimis de conformitat amb l'article 3 del Reglament (UE) número 1407/2013, de 18 de desembre, de 2013, de la Comissió, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE L 352, de 24.12.2013).  
  
  
Catorzé. Delegació  
Es delega en la persona titular de la Direcció General de Política Lingüística i Gestió del Multilingüisme la facultat de resoldre la concessió i la denegació d'aquestes ajudes, i se l'autoritza perquè, en l'àmbit de les seues competències, adopte les resolucions pertinents per a l'execució d'aquesta resolució.  
  
Quinzé. Eficàcia  
Aquesta resolució tindrà efecte des de l'endemà de la publicació en el Diari Oficial de la Generalitat Valenciana.  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es pot recórrer potestativament en reposició o bé plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició contra la resolució s'ha d'interposar davant de la consellera d'Educació, Cultura i Esport en el termini d'un mes a comptar des de l'endemà del dia que es publique en el Diari Oficial de la Generalitat Valenciana.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà del dia que es publique en el Diari Oficial de la Generalitat Valenciana.  
  
València, 9 de febrer de 2023.- La consellera d'Educació, Cultura i Esport: Raquel Tamarit Iranzo.